cyanic-selkie/wikianc huggingface dataset:
Schweigt stille, plaudert nicht
Opprinnelse
Til grunn for verket ligger en tekst av Picander som han publiserte i 1732. Kantaten ble sannsynligvis til i 1734, for å oppføres i det Zimmermanske kaffehuset i Leipzig. Teksten må ha vært populær i sin tid, da minst to andre komponister også brukte den. Bachs fortolking er imidlertid den eneste med en ekstra avslutningsdel; om den stammer fra Picander eller Back er ikke sikkert.
Tematikk
I motsetning til de fleste andre av Bachs verdslige kantater er dette verket ingen hylling av øvrigheten, men skisserer humoristisk-ironisk en scene fra det borgerlige livet i Leipzig: Herr Schlendrian (bass) forsøker med rasende trusler å få datteren Liesgen (sopran) til å slutte med uvanen å drikke en kopp kaffe daglig; først når han lokker med tillatelse til å gifte seg gir den stivnakkede datteren etter, men hun sprer i all hemmelighet en melding om at hun bare vil godta en mann som tillater henne å drikke kaffe når hun selv vil.
Særtrekk
Verket er uvanlig for Bach ved at det til forskjell fra nesten alle andre kantater fra hans hånd verken er kirkekantate eller hyllingsmusikk for et fyrstehus. Musikken røper komponistens sans for humor, ved at han karikerer hovedpersonene ved hjelp av musikalske virkemidler. Den sannsynligvis mest kjente av de til sammen ti satsene er Liesgens arie akkompagnert av tverrfløyte ''Ei! wie schmeckt der Coffee süße'' («Ah, hvor godt kaffen smaker»).
Hubertus von Hohenlohe
Hubertus von Fürstenberg-von Hohenlohe (født 2. februar 1959) er en meksikansk alpinist. Han representerte Mexico for første gang i de olympiske vinterleker i Sarajevo 1984.
Han er sønn av prins Alfonso von Hohenlohe og prinsesse Ira von Fürstenberg. Hubertus von Hohenlohe ble født og bodde sine første år i Mexico. Da han ble 4 år, flyttet han til Spania og senere til Østerrike, hvor han vokste opp, studerte og fikk interesse for alpint. Han grunnla det meksikanske skiforbundet slik at han kunne delta i internasjonale renn.
Han debuterte i verdenscupen i alpint 8. desember 1981 i Aprica med en trettendeplass, og hans beste verdenscup-plassering er en femteplass i kombinasjon i Madonna di Campiglio fem dager etter sin verdenscupdebut.
Hubertus har deltatt i seks vinter-OL (1984, 1988, 1992, 1994, 2010 og 2014), samt 19 VM i alpint (per 2021). Han var også kvalifisert for OL i Torino i 2006, men der deltok han ikke.
Slaget ved Rauge
Slaget ved Rauge var et slag mellom Sverige og Russland under den store nordiske krig som ble utkjempet  1701, der Sverige beseiret Russland.
Emigrant (film)
Emigrant er en svensk film fra 1910 regissert av Gustaf «Muck» Linden
Handling
Åke Holm emigrerer til USA og opplever på mange måter den amerikanske drømmens baksider.
Om filmen
Filmen har aldri blitt vist offentlig. Den ble spilt inn ved Svenska Biografteaterns ateljé i Kristianstad med eksteriører fra Prästgatan i Gamla stan, Stockholm av Robert Olsson. Filmen bygger på Henning Bergers noveller 86 Clark Street og En hälsning som inngår i novellesamlingen Där ute och andra noveller fra 1901.
Miguel Indurain
Miguel Indurain Larraya (født 16. juli 1964 i Villava, Navarra) er en tidligere spansk syklist. Han regnes som en av de beste syklistene gjennom alle tider.
Fra 1991 til 1995 vant Miguel Indurain Tour de France fem ganger på rad, noe ingen andre hadde greid før ham. I 1992 og 1993 vant Indurain i tillegg også etapperittet Giro d'Italia. I 1994 satte han verdensrekord i 1 times sykling ved å tilbakelegge 53,040 kilometer.
I 1996 forsøkte Indurain å vinne Tour de France for sjette gang, men måtte se seg slått av den danske syklisten Bjarne Riis (som senere har innrømmet at han brukte doping for å gå til topps). I OL i Atlanta samme år tok Indurain gull i temporittet. Etter denne OL-seieren la Indurain opp som syklist.
Han er blant de 4 syklistene som har vunnet Tour de France flest ganger, med fem titler der han vant sammenlagttittelen. Dette kom først frem i 2012 etter at Lance Armstrong mistet alle sine 7 sammenlagttitler.
Carpo (måne)
Carpo (XLVI, S/2003 J 20) er en av Jupiters måner. Den ble oppdaget i 2003 av en gruppe astronomer ved University of Hawaii under ledelse av Scott S. Sheppard. Carpo er ca. 3 kilometer i diameter og roterer rundt Jupiter i en avstand på ca. 16,989,000 kilometer.
Eksterne lenker
The Jupiter Satellite Page
Dietrichs vei (Tønsberg)
Dietrichs vei (1-21, 2-12) er en 330 meter lang gate i Tønsberg, mellom Halfdan Wilhelmsens allé og Slagenveien.
Gaten er oppkalt etter Johan Henrik Dietrichs (1809-?), ordfører i Tønsberg og stortingsmann. Gaten fikk sitt offisielle navn i bystyret 15. juni 1932.
Silje Figenschou Thoresen
Silje Figenschou Thoresen (født 25. april 1978 i Kirkenes) er en kvensk og nordsamisk kunstner fra Kirkenes i Øst-Finnmark. Hun har bakgrunn fra folkemusikkmiljøet ved Høgskolen i Telemark avdeling Rauland, utdanning som møbeldesigner fra Kunsthøgskolen i Bergen og kunstutdanning fra Konstfack i Stockholm.
Biografi
Thoresens kunst er inspirert av en design- og håndverkstradisjon der sentrale elementer er improvisasjon og bruk av materialer, ting og redskaper som man har for hånden. I arbeidet med Kløkt! (engelsk tittel: Indigenuity) 2010- 2012 dokumenterte Thoresen sammen med arkitekt Joar Nango et hundretallstalls selvlagede løsninger i hjem og hytter på Nordkalotten. Dette prosjektet ble i 2014 omtalt i det nederlandske designmagasinet Works that work.
Hun hadde separatutstilling i Trondheim kunsthall i 2014; utstillingen bar navnet Present Stability. Samme år deltok hun sammen med ti andre norske og svenske formkunstnere i utstillingen Attention: Craft! på Liljevalchs konsthall, Stockholms første museum for samtidskunst. I utstillerpresentasjonen skrev Liljevalchs konsthall om Thoresens kunst:"«Med rötter i samisk tradition och kultur har hon brukandet som stark utgångspunkt men går långt utöver nyttan i sitt skapande.»"Under navnet Sami Girl Gang samarbeider Thoresen med den sørsamiske kunstneren Carola Grahn (f. 1982). I forbindelse med Tråante 2017 ble Sami Girl Gang invitert til å delta med en performance på Trøndelag senter for samtidskunst. Kunstkritiker Arne Skaug Olsen oppsummerte Tråante 2017 i etterkant, og skrev blant annet:"«Sami Girl Gang (Silje Figenschou Thoresen og Carola Grahn) har et mer avvæpnede, men klart kjønnspolitisk og feministisk prosjekt, som utnytter en kommersiell girl-power taktikk.»"I 2017 ga Thoresen dessuten ut boka SÅNN hvor hun presenterer sine egne verk. Kunstner og professor ved UiT Markus Degerman og Elin Haugdal bidrar med tekster på henholdsvis svensk og norsk. Haugdal har blant annet forsket på sammenhengen mellom materialbruk og retorikk i samisk arkitektur.
I 2010 samarbeidet Thoresen med arkitekt Joar Nango og kunstneren Sille Storihle om hovedutstilingen på Márkomeannu-festivalen. Resultatet var en gammel garasje ombygd til en sauna. Thoresen kommenterte prosjektet slik i en NRK-reportasje: «– Improvisasjonskompetanse og evnen til å lage det man selv trenger med de tingene man har tilgjengelig har vært en faktor i dette prosjektet.» På spørsmål fra NRKs reporter om en badstue kunne betegnes som kunst, svarte Thoresen: «– Om det er kunst eller ikke, det er ikke så viktig. Det viktigste er at nå er det fyr i ovnen og snart kan vi klyve opp på benkene.»
Thoresen har bakgrunn fra møbelfaget og vant i 2006 andreprisen med stumtjeneren «Ælj» i en møbeldesignkonkurranse i regi av den norske møbelprodusenten Eskoleia.
Neptuns mørke flekker
På Neptun blåser det stormer som vises på bilder som mørke flekker. Disse viser seg å endre seg raskt. Romsonden Voyager 2 observerte en stor, mørk antisyklon kalt "Den store mørke flekken" da den passerte planeten i 1989, like stor i forhold til Neptun som «Den store røde flekken» i forhold til Jupiter. Den observerte også «The scooter» (siden den beveger seg rundt planeten på 16 timer) og dessuten flere lyse flekker. Observasjoner Hubble-teleskopet gjorde i 1994 viser imidlertid at den store flekken er borte, enten gått i oppløsning eller blitt dekket av den øvrige atmosfæren.
Helsefag
Helsefag er en samlebetegnelse som særlig brukes om andre fag i helsevesenet i bred forstand enn medisin. Det moderne helsevesenet har blitt stadig mer spesialisert og omfatter nå mange andre yrkesgrupper enn medisinere/leger. Blant fagene som er omtalt som helsefag finner man radiografi, sykepleie, vernepleie, reseptar, farmasøyt, bioingeniør, optometri, tannleger, ergoterapeuter, klinisk ernæringsfysiologi og psykologi, men også andre fag som pedagogikk og klinisk sosiologi kan inngå i helsesammenheng og være helsefag. Noen ganger brukes helsefag for å omfatte alle fag/profesjoner som arbeider innen helsetjenesten. Også veterinærmedisin regnes som et helsefag, selv om det gjelder dyrs og ikke menneskers helse.
Øvre Dietrichs vei (Tønsberg)
Øvre Dietrichs vei (1-21) er en todelt gate i Tønsberg, parallelt med Dietrichs vei. Delene er henholdsvis 120 og 140 meter lange.
HTC Sensation
HTC Sensation er en Android-basert mobiltelefon fra HTC. Den leveres med Android 2.3.3 og HTC Sense 3.0, og ble lansert i mai 2011. Det har senere kommet to oppgraderte modeller; HTC Sensation XE med Beats Audio og HTC Sensation XL med Beats Audio.
Spesifikasjoner
HTC Sensation leveres med Android 2.3.3, men kan oppgraderes til 2.3.4. Den leveres med HTCs eget grensesnitt, HTC Sense 3.0. Den har ingen fysiske knapper på fronten.
Prosessoren er Qualcomms MSM8260, som er en tokjerneprosessor på 1,2 GHz. Grafikkprosessoren er også fra Qualcomm; Adreno 220. Den har 4 GB intern lagringsplass, hvorav 1 GB er tilgjengelig for brukeren. Internminnet (RAM) er 768 MB. I tillegg støtter den Micro-SD minnekort på inntil 32 GB.
Skjermen er en kapasitiv berøringsskjerm av typen Super LCD, og er 4,3 tommer stor. Oppløsningen er på 540 x 960 piksler, og er dermed i 16:9 format. Den støtter zooming med to fingre, og på f.eks. piano-applikasjoner støtter den opptil fire berøringspunkter. Skjermen er ikke 100% flat, men er lett konkav, den bøyes litt oppover på sidene. Glasset er av typen «Gorilla-glass», som er motstandsdyktig mot riper.
Den har nærhetssensor, A-GPS, lyssensor, digitalt kompass, G-sensor, gyroskop, FM-radio og tyverisikring med sporing. Kameraet tar bilder med inntil 8 megapiksler, og kan ta opp video med inntil 1080p HD-oppløsning. Kameraet har autofokus og dobbel LED-blits, og mobilen har i tillegg et frontkamera med VGA-oppløsning og fast fokus. Mobilen har Bluetooth 3.0 med A2DP.
HTC Sensation XE med Beats Audio
I september 2011 lanserte HTC Sensation XE (Extreme Edition). Den var i salg i Norge fra oktober. I Europa kalles den HTC Sensation XE med Beats Audio. Denne versjonen har de samme spesifikasjonene som HTC Sensation, men med følgende forbedringer: Prosessoren er «klokket opp» til 1,5 GHz, batteriet har økt kapasitet til 1730 mAh, og Android-versjonen er 2.3.4. Den leveres med 16 GB minnekort, mot 8 GB på HTC Sensation. Den har forbedret lyd, og leveres med øreplugger fra Beats Audio (Beats by Dr. Dre).
Den er 3 gram tyngre enn HTC Sensation; vekten er 151 gram.
HTC Sensation XL med Beats Audio
I oktober 2011 lanserte HTC Sensation XL, med Android 2.3.5 og HTC Sense 3.5. Denne har også Beats Audio. Skjermen er LCD, og er større enn på HTC Sensation, men har lavere oppløsning; den er 4,7 tommer og har 800 x 480 punkter. Også denne versjonen har 1,5 MHz prosessor, men denne er en Cortex A8. Den har 16 GB internminne, men har ikke støtte for minnekort. Batteriet har 1600 mAh.
Sensation XL leveres med de samme ørepluggene som Sensation XE, men de har også lansert en limited edition av Sensation XL, som har Beats Solo HD øreklokker.
Vekten er 162,5 gram med batteri, og størrelsen er 132,5 mm x 70,7 mm x 9,9 mm.
Martim Afonso de Sousa
Martim Afonso de Sousa eller de Souza (født 1500 i Vila Viçosa i Portugal, død 1571 i Lisboa) var en portugisisk oppdagelsesreisende. Han var kommandant for den første portugisiske ekspedisjonen inn på det brasilianske fastland. Senere tok han Diu i India i besittelse for Portugal i 1535. Han var guvernør (visekonge) i India fra 1542 til 1545.
Themisto (måne)
Themisto er en måne som kretser rundt planeten Jupiter og som har fått sitt navn etter Themisto, en av Zevs elskerinner i den greske mytologien. Månen er relativt liten; ca. 8 kilometer i diameter. Siden man ikke har undersøkt denne månen med romsonder vet man foreløpig ikke så mye mer om denne månen.
Noter og referanser
<references group="N"/>
Arild Rebne
Rebne fikk eliteseriekamper hos HamKam i perioden 1994–1995, og har etter overgangen fra Hamarklubben året etter kun spilt i lavere divisjoner med Raufoss og Gjøvik/Lyn.
DES
Data Encryption Standard (DES) er en algoritme som ble utviklet på 1970-tallet for å kryptere informasjon. Algoritmen ble tidlig sett på som kontroversiell; for det første ble funksjonaliteten hemmeligholdt, og for det andre var krypteringsnøkkelen alt for kort til å kunne vurderes som sikker. Det var også antagelser om at National Security Agency (NSA) hadde bygd inn en «bakdør» i algoritmen, slik at de var i stand til å lese all informasjon som var kryptert vha. DES.
DES betraktes i dag for ikke å være sikker nok til bruk i programvare. Dette er i første omgang på grunn av nøkkelstørrelsen på bare 56 bit (som man har klart å bryte på under 24 timer), men det er også påvist teoretiske svakheter i selve algoritmen (selv om disse svakhetene ikke viser seg ved praktisk bruk).
Savnevise
«Savnevise» er en sang som var med på Knutsen & Ludvigsens selvitulerte debutalbum som kom ut i 1970. Sangen ble sunget av Knutsen (Øystein Dolmen).
«Savnevise» er ikke blant Knutsen & Ludvigsens mest kjente, men sangteksten ble aktuell etter at Gustav Lorentzen (Ludvigsen) døde plutselig 21. april 2010.
Albumet er lagt opp som en barnetime der sangene kommer sammen med en historie om dagliglivet til Knutsen og Ludvigsen. De to får brev fra myndighetene om at de ikke får lov til å bo i jernbanetunnelen de bor i, men senere får de et nytt brev om at de får lov likevel. Knutsen jubler og Ludvigsen går seg en tur i tunnelen, men da blir Knutsen trist og savner ham, og synger Savnevise.
José Ramos-Horta
José Ramos-Horta (født 26. desember 1949 i Dili i Portugisisk Timor) er en politiker fra Øst-Timor. Han ble valgt til landets president i april 2022,og tiltrådte 20. mai. Han var også president i Øst-Timor fra 2007 til 2012.
Bakgrunn
José Ramos-Hortas far var en deportert portugisisk politisk aktivist og moren timoresisk. Han fikk sin første skolegang på en katolsk misjonsskole i den lille landsbyen Soibada. Ramos-Horta studerte en periode jus i USA før han returnerte til Øst-Timors frigjøringskamp fra kolonimakten Portugal i 1968. Han arbeidet som journalist og korrespondent. Etter frigjøringen i 1975, var han utenriksminister i ni dager, før Indonesia okkuperte landet.
José Ramos-Horta studerte internasjonal jus i Haag i Nederland i 1983 og tok master i fredsstudier ved Antioch College i Yellow Springs i Ohio i USA året etter.
Politisk fredsaktivist
Han flyktet til Sydney (Australia) og arbeidet ved Universitetet i New South Wales en periode. Ramos-Horta fungerte som talsmann for motstandsbevegelsen, og gjennom å grunnlegge The Revolutionary Front for an Independet East Timor (FRETILIN) kjempet han mot okkupasjonsmakten Indonesia. I 1993 ble Raftoprisen gitt til det timoresiske folk, representert ved Ramos-Horta. I 1996 mottok han Nobels fredspris sammen med biskop Carlos Filipe Ximenes Belo for sitt arbeide for menneskerettigheter i hjemlandet.
Politisk karriere
José Ramos-Horta har siden vært utenriksminister i hjemlandet fra 2002 til 2006, og statsminister i perioden fra 2006 til 2007. Ramos-Horta stilte til valg som landets nye president i 2007, der han etter å ha blitt nummer to i første runde, i andre runde vant en overlegen seier med 69 prosent av stemmene. Han tiltrådte 20. mai.
Ramos-Horta stilte til valget som ble avholdt 17. mars 2012 for å fortsette en periode til som president. Han fikk imidlertid tredjeplass i første valgomgang med 19,43% av stemmene, bak kandidatene Francisco Guterres med 27,28 % og Taur Matan Ruak med 24,17 %. Ramos-Horta annonserte at han hadde tapt og kom til å gå av. Taur Matan Ruak vant andre valgomgang og overtok som president 20. mai 2012.
Puri (distrikt)
Puri er et distrikt i den indiske delstaten Orissa. Distriktets hovedstad er Puri.
Demografi
Ved folketellingen i 2011 var det 1,697,983 innbyggere i distriktet, mot 1,502,682 i 2001. Den urbane befolkningen utgjør 15,63 % av befolkningen.
Barn i alderen 0 til 6 år utgjorde 9,68 % i 2011 mot 12,55 % i 2001. Antallet jenter i den alderen per tusen gutter er 924 i 2011 mot 931 i 2001.
Hamar Arbeiderblad
Hamar Arbeiderblad (HA) er ei avis som utkommer i Hamar i Innlandet. Avisas ansvarlige redaktør er Katrine Strøm. Hamar Arbeiderblad eies av Kilde.
Avisas nettavis koster penger for dem som ikke er helårsabonnenter, og HA var en av de første avisene som startet med dette.
Historie
Det første nummeret av Hamar Arbeiderblad utkom den 30. mars 1925 med et opplag på 1 200 eksemplarer. Bak starten sto Arbeiderpartiets foreninger i Hamar, Vang, Stange, Romedal, Løten, Ringsaker og Nes. Bakgrunnen for etableringa var at Hamar og omland trengte en egen avis. Avisas første redaktør var Nils Hønsvald. To år etter fikk avisa sitt eget trykkeri.
Hamar Arbeiderblads spredningsområde omfatta de første åra kommunene på Hedmarken. I 1932 ble avisdistriktet utvida til både Hedmarken og Østerdalen.
Fra å være en ganske enkel trykksak de første åra, har avisa vokst og er i dag Hedmarks største avis. Redaksjonelt har avisa utvikla seg fra å være et partiorgan til ei partipolitisk uavhengig distriktsavis, men navnet har den likevel beholdt.
I 1985 starta en investeringsperiode som medførte at nytt presseutstyr og produksjonsbygg kunne tas i bruk i mai 1987. Fra januar 1988 gikk HA gradvis over til tabloidformat, som ble innført fullstendig fra og med 12. april 1991.
Da Ham-Kam rykka opp i 2003, kom HA med et 20-siders opprykksbilag 3. november. Siden 2005 har avisa kommet ut med et featurepreget lørdagsmagasin som heter HA Pluss.
Hamar Arbeiderblad under andre verdenskrig
9. april 1940 gikk HA voldsomt ut mot tyskerne. Fra 15. til 18. april slo avisen seg sammen med Hamar Stiftstidende, og de skiftet på hvilket trykkeri avisen ble trykket i, før det ble et opphold hvor man vurderte den videre driften. 3. mai kom HA ut igjen. Håkon Hoff var redaktør. HA mente det var på grunn av Frankrike og England at krigen kom til Norge, men gikk også ut mot Nasjonal Samling («… den støyende opptreden av de småpartier som ikke har noe mandat til å tale på vegne av norske interesser …» 26. juni).
25. september ble kontorene på Hamar og i Elverum stengt av tysk politi, styret ble avsatt og Hoff fikk, ifølge et telegram fra Politidepartementet, ikke lov til å jobbe i avisa lenger. Senere samme dag fikk han vite at det var en misforståelse. Avisa kom i gang igjen etter ei uke, men NS-propagandaen ble større etter dette. I mars 1941 ble journalist Sigmund Stafne avsatt av Pressedirektoratet, mens Arthur Martinsen slutta. Begge to endte opp i Sverige. 12. juli 1941 gikk Hoff av. «En avis plikter å bygge på realiteter, om de er aldri så harde og ubehagelige,» skrev han i sin avskjedsartikkel. Hoff ble etter hvert redaktør for ei illegal avis. Oddvar Røst tok over som redaktør.
25. september 1941 fikk avisene beskjed om å kommentere at det var ett år siden Terboven hadde utnevnt statsråder, men Røst skrev ikke det tyskerne forventet. Nordmenn ville aldri «oppgi drømmen om et fritt Norge så lenge en annen nasjons soldater står på Norges grunn». Samme dag måtte Røst gjennomgå et seks timer langt forhør av Gestapo-sjefen på Lillehammer, og han fikk skriveforbud, men fikk ikke lov til å slutte i avisa. Han gikk likevel av 31. januar 1942. NS-medlemmet Bernhard Dippner tok over. Han ble senere arrestert, anklaga for å være kommunist. Bjørn Wentzel og Arthur Lodding var også redaktører før avisa ble stoppa.
25. oktober 1940 foreslo Kultur- og folkeopplysningsdepartementet at HA skulle slås sammen med Hamar Stiftstidende, uten at noe skjedde. I 1943 ble planene gjennomført. 1. februar 1943 endret myndighetene navnet på HA til «Hedmark». 1. juli stoppet Pressedirektoratet begge avisene, og starta i stedet Dagbladet Hedmark, som ble trykt i Stiftstidendes lokaler.
Østlendingen
Østlendingen er en norsk avis som utkommer i Elverum i Innlandet.
Den er lokalavis for Østerdalen, Solør, Glåmdalen, samt Trysil og Engerdal. Østlendingen utgis som morgenavis seks dager i uken. Avisen kom med sitt første nummer 5. januar 1901. Avisa eies (per 2022) 67,36 prosent av Amedia, mens de resterende prosentene eies av større og mindre aksjonærer. 31. oktober 2022 reduserer avisen antall ukentlige utgivelser fra seks til tre; tirsdag, torsdag og lørdag.
Historikk
Avisa var opprinnelig Arbeiderdemokratenes partiavis, men ble gradvis overtatt av Bondepartiet i 1920-årene som følge av økonomiske problemer. Ansvarlig redaktør og daglig leder er Truls Sylvarnes. Avisa konkurrerer per 2022 med Hamar Arbeiderblad og Lokalavisa Trysil - Engerdal om å dekke de sentrale delene av fylket. I den sørlige delen av fylket har Glåmdalen størst utbredelse per 2022.
Østlendingen ble i likhet med en rekke andre norske aviser domfelt etter frigjøringen i 1945 for tyskvennlig holdning i okkupasjonsåra.
Kjente medarbeidere
Avisas mest kjente medarbeider på landsbasis på 1900-tallet var Dagfinn Grønoset (1920–2008).
Qiemo
Qiemo eller Qarqan (kinesisk: 且末; pinyin: Qiěmò; uigursk : چەرچەن / Çerçen), er et fylke i den autonome region Xinjiang i Folkerepublikken Kina.
Hovedsetet, også Qiemo og kanskje bedre kjent som Cherchen, er en oaseby på 1200 moh ved elven Cherchen-Darya. Den var av stor betydning for den klassiske Silkeveien, en forgrening av denne gamle handelsveien som valgte å omgå ørkenen Taklamakan på sørsiden.
Folketallet var på 52,651 innbyggere i 1999.
Kulturminner
Zaghunluqgravene (扎滚鲁克古墓群, Zhagunluke gumuqun) ble i 2001 tilføyd på Folkerepublikken Kinas liste over kulturminner.
Administrative enheter
Storkommune: Kommuner:
Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Litteratur
Sven Hedin: Scientific Results of a Journey in Central Asia, 1899-1902, vols. i. and ii. (1905–1906)
NEAR Shoemaker
NEAR Shoemaker (Near Earth Asteroid Rendezvous – Shoemaker) er en romsonde som var bygget for å gå i bane rundt asteroiden 433 Eros og studere den over en periode på ett år. Sonden ble døpt om etter oppskytningen til NEAR Shoemaker til ære for forskeren Eugene M. Shoemaker som ble drept i en bilulykke i Australia i 1997. Sonden ble skutt opp 17. februar 1996 og gikk inn i bane rundt Eros den 14. februar 2000. Den 12. februar 2001 foretok NEAR Shoemaker en kontrollert landing på Eros. Den 28. februar 2001 hadde NASA kontakt med sonden for siste gang.
Zhouning-demningen
Zhouning-demningen er en demning med vannkraftverk i fylket Zhouning i Fujian-provinsen i det sørøstlige Folkerepublikken Kina, anlagt i elva Muyangxi. Effekten er ca 150 MW.
Demningen er en betong gravitasjonsdam av typen RCC. Dammen er 73 meter høy og 206 meter lang.
Tundzja Stadion
Tundzja Stadion er hjemmebane for fotballklubben FK Tundzja Jambol.
Portugisisk Timor
Portugisisk Timor er det tidligere navnet på Øst-Timor. Det ble brukt fra 1520, da Portugal koloniserte den østlige del av øya Timor (Nederland koloniserte den vestlige del). Landet ble i 1975 en del av Indonesia, og fikk i 1999 uavhengighet og navnet Øst-Timor.
Dichelonychini
Dichelonychini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, avlange, brunlige oldenborrer. Kroppen har korte, kraftige, oppstående hår.
Levevis
Larvene lever i jorda, der de eter røtter.
Utbredelse
Gruppen er utbredt i Nord-Amerika.
Monrads gate (Tønsberg)
Monrads gate (1-3, 2-6) er en 175 meter lang gate i Tønsberg, mellom Halfdan Wilhelmsens allé og Slagenveien.
Gaten er oppkalt etter kateket og skolebestyrer Søren Christian Monrad (1817–1894).
Pontia
Pontia er en slekt av sommerfugler i gruppen hvitvinger.
Utseende
Pontia er en gruppe med middelsstore hvitvinger hvor vingene er hvite og har flere mørke (svarte) flekker, særlig i framvingespissen og ofte langs kanten av bakvingen. Vingeundersiden har markerte grønne flekker. Flukten er rettlinjet og rask.
Levevis
Larvene lever vanligsvis på planter i korsblomstfamilien (Brassicaceae), men kan også bruke kapersfamilien (Capparidaceae), resedafamilien (Resedaceae) og andre. Noen av artene kan vandre over lange avstander.
Navnet
Det latinske navnet, kommer av det greske ordet Pontios, og betyr fra havet, eller av havet, og slekten har trolig fått navnet fordi artene noen ganger migrerer i mengder over åpent hav.
Minfeng
Minfeng (kinesisk: 民丰县; pinyin: Mínfēng Xiàn; uigursk: نىيە ناھىيىسى / Niye Nahiyisi) er et fylke i prefekturet Hotan i den autonome region Xinjiang i Folkerepublikken Kina.
Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Keriya
Keriya eller Yutian (kinesisk: 于田县; pinyin: Yútián Xiàn; uigursk: كېرىيە ناھىيىسى / Keriye Nahiyisi) er et fylke i prefekturet Hotan i den autonome region Xinjiang i Folkerepublikken Kina.
Befolkningen var på 206,728 innbyggere i 1999.
Paravan
Paravan er en kaste i hinduismen. Noen kaster, slik som denne, ble ansett som en «forurensende kaste». Slike lavkaster ble også omtalt som «uberørbare». Den kaste en person ble født inn i, avgjør også ofte vedkommendes yrke. Paravanerne var som regel kokosnøttplukkere.
Paravan er også et kastenavn gitt til fiskere sør i delstaten Tamil Nadu i India. De fleste av dem er katolske. De byer og landsbyer der de fleste av disse disse paravanerne bor, er Tuticorin, Periyathalai, Uvari, Manapadu, Kooduthazhai, Kootapani, Alanthalai, Amalinagar og Veerapandiyan Pattinam. I Sri Lanka har de fleste medlemmene av denne fiskerkasten gjerne etternavnene Fernando, Coonghe, Poobalrayer eller Costa.
K. R. Narayanan er en paravan.
Litteratur
Paravan (fiskeredskap)
Hydrogenhalid
Hydrogenhalider er syrer som dannes som et resultat av en kjemisk reaksjon mellom hydrogen og et halogent grunnstoff. De halogene grunnstoffene som kan inngå i en hydrogenhalid, er fluor, klor, brom eller jod. Astat er også et halogent grunnstoff, men er utelatt på grunn av stoffets ustabilitet, og fordi det ikke er framstilt i noe mengde av betydning.
Egenskaper
Disse forbindelsene er syrer på grunn av deres evne til å frigjøre H3O+-ioner.
Hydrogenhalider som ikke er løst i vann, er fargeløse gasser ved STP, med unntak av hydrogenflurid som har et kokepunkt på 19 °C på grunn av sterke hydrogenbindinger.
Idracido
Svømming under Sommer-OL 2008 – 400 meter individuell medley menn
Øvelsen 400 meter individuell medley menn ved Sommer-OL 2008 fant sted mellom 09. til 10. august i Beijing nasjonale vannsportsenter.
Oversikt
Alle tider er China Standard Time (UTC+8)
Ny verdensrekord
I finalen ble det satt ny verdensrekord, som da også ble ny olympisk rekord:
Logisk feil
En logisk feil, også kalt formell feil, er en tankefeil; i filosofien en resonnementsform som alltid eller nesten alltid er feil. Dette skyldes en strukturell feil i argumentasjonen, slik at konklusjonen ikke følger med logisk nødvendighet av premissene. Både premisser og konklusjon kan imidlertid være sanne, men det er altså forbindelsen mellom dem som er problemet.
Dannevigs gate (Tønsberg)
Gaten er oppkalt etter doktor Niels Dannevig (1842–1916).
Jørgen Iversen Dyppel
Jørgen Iversen Dyppel (født 25. februar 1638 i Helsingør i Danmark, død 1683) var den første guvernør på St. Thomas i Dansk Vestindia. Dyppel var guvernør i perioden 1672 til 1680.
Bakgrunn
Dyppel var sønn av en baker fra Sønderjylland og etter endt utdannelse dro Dyppel til Vestindia for å handle med briter og nederlendere. Men han ble plyndret av britiske pirater og returnerte til Danmark i 1665, hvor han giftet seg med Birgitte Pedersdatter i 1670.
Guvernør
På grunn av sine erfaringer i Vestindia, var han ønsket av det nyopprettede Vestindisk-guineisk Kompagni som første guvernør på øya St. Thomas for en periode på tre år. Han tiltrådte offisielt stillingen 26. mai 1672 (Westergaard bruker 25. mai som dato) ) ved sin ankomst.
St. Thomas hadde tidligere vært bebodd av noen engelske nybyggere, men disse hadde forlatt St. Thomas da Dyppel og hans menn kom frem til øya. Det første oppgavene som ble påstartet var skogrydding, anleggelse av veier og opparbeiding av dyrket mark. På grunn av at danskene ikke var vant til det tropiske klimaet, samt den fransk-nederlandske krig og krigene mellom engelskmenn og nederlendere, gjorde at koloniseringsforsøket ble mer tidkrevende enn planlagt og Dyppels engasjement ble derfor utvidet. Dyppel fikk noe hjelp fra britene på Tortola.
Dyppel hadde også nederlendere til å bistå byggingen av kolonien og dette skapte problemer med Frankrike, som gikk til et mislykket angrep på St. Thomas 2. februar 1678.
Oppgaven med å forsvare St. Thomas fra angrep var krevende og i september 1679 ba Dyppel Vestindisk-guineisk Kompagni om å finne en erstatter for ham. Dyppel gikk av som guvernør 4. juli 1680 og overlot guvernørposten til Nicolai Esmit. Vestindisk-guineisk Kompagni ga Dyppel tilbud om å bli guvernør på ny i 1682.
Men det viste seg å være vanskelig å finne mannskap i Danmark til å bli med på ferden over til Dansk Vestindia og i stedet ble fanger tatt med under løfte om frihet. Under ferden gjorde fangene mytteri rundt nyttårsaften 1683 og Dyppel ble kastet overbord sammen med et av hans barn. Hans kone overlevde og giftet seg med en plantasjeeier på St. Thomas. Anna van Ockeren som var gift med Dyppels førstefødte sønn, giftet seg senere med den fremtidige guvernøren Claus Hansen.
What You Get Is What You See
«What You Get Is What You See» er en sang skrevet av Terry Britten og Graham Lyle som ble spilt inn og gitt ut på albumet Break Every Rule med Tina Turner i 1986. Sangen ble også gitt ut på singel i 1987. Singelen kom på 13.-plass i USA, 15.-plass i Australia, 16.-plass i Irland, 17.-plass i Tyskland, 23.-plass i Canada og Østerrike, 30.-plass i Storbritannia, 38.-plass i Belgia og 41.-plass i New Zealand. Musikkvideoen ble regissert av Peter Care.
Alpensia Resort
Planleggingen av området startet i desember 2003 og byggingen tok til i oktober 2006. Pyeongchang ble tildelt VM i skiskyting 2009, og debuterte med verdenscuprenn vinteren 2008. Mesterskapet ble avviklet i februar 2009.
Alpensia var arena for det sørkoreanske mesterskapet og Far East Cup i langrenn i januar og februar 2009.
Mont Blanc-massivet
Mont Blanc-massivet (italiensk: Massiccio del Monte Bianco; fransk: Massif du Mont-Blanc) er en fjellkjede i de vestlige delene av Alpene. Den er oppkalt etter Mont Blanc, som med sine 4 808 moh er den høyeste fjelltoppen i Alpene. Fjellkjeden ligger i Frankrike (Haute-Savoie og Savoie), Italia (Aostadalen), og Sveits (vestlige Valais). Mont Blanc-massivet blir av og til regnet som både en del av Wallis-Alpene og De grajiske Alpene.
Col Ferret ligger mellom fjellkjeden og Wallis-Alpene og Det lille St. Bernard-passet skiller den fra De grajiske Alpene. På andre siden av Arvedalen ligger Aiguilles Rouges og Préalpes.
På den franske siden av Mont Blanc-massivet renner vannet ut i elvene Arve og Isère. På den italienske siden er det elven Dora Baltea som tømmer fjellkjeden for vann, mens vannet på den sveitsiske siden renner ut i sideelver til Rhône.
Fjelltopper
De største fjelltoppene i Mont Blanc-massivet er:
Fjelloverganger
De viktigste fjellovergangene i Mont Blanc-massivet er:
Rådhuspladsen (København)
Rådhuspladsen eller Raadhuspladsen er en sentralt beliggende plass i København ved byens rådhus. Ved torgets nordre ende begynner Strøget. Ved den sørlige enden av plassen starter Vesterbrogade, og et par hundre meter sørover langs denne gaten ligger Københavns Hovedbanegård, byens sentralstasjon.
Bakgrunn
Plassen ble anlagt der Halmtorvet tidligere lå. Før vollenes fall i 1850-årene hadde dette torget ligget like innenfor Vesterport. En milepæl markerer portens omtrentlige plassering. I dag er plassen et av de mest trafikkerte stedene i hovedstaden, Takene på husene rundt plassen har Københavns – og Danmarks – største oppbud av neonlysreklamer; på Industriens Hus er det meste av fasaden dekket av reklamer for Dansk Industris medlemsvirksomheter. Den første lysreklamen på Rådhuspladsen ble montert i 1931.
Plassen med rådhuset bærer tydelig preg av inspirasjon fra italienske byers plasser, især torget og rådhuset i Siena. Men også Piccadilly Circus i London og Times Square i New York har samme funksjon – å være byens midtpunkt og møteplass.
Kunst ved Rådhuspladsen - utvalg
Etter avdukingen var pressen full av kritikk og i de påfølgende årene sammenliknet man det med en spyttbakke. Tyren kom endelig på plass nesten 20 år senere, i 1923.
Dagens bruk
På Rådhuspladsen holdes det ofte store arrangementer slik som konserter, utstillinger og visning av fotballkamper på storskjerm. Plassen benyttes jevnlig ved festlige anledninger slik som Copenhagen Gay Pride og nyttårsaften. Rådhuspladsen brukes også til demonstrasjoner.
HTC Forseer
HTC Forseer er en Windows Mobile-basert mobiltelefon (smartphone) som ble produsert av HTC. Den ble lansert i 2006, og kun solgt i USA.
Affluenza
Affluenza er et konstruert begrep som omhandler en tilstand som især forekommer hos amerikanske rikmannsbarn. Uttrykket er en neologisme fra 1990-tallet.
Ordet er satt sammen av de to engelske ordene affluence («overflod») og influenza («influensa»). Tilstanden kjennetegnes av at en opplever luksuslivet som kjedelig, uten noe som gir engasjement eller spenning.
Diego Laynez
Diego Laynez eller Lainez (født 1512 i Almazon i Spania, død 19. januar 1565 i Roma) var en spansk jesuittprest og teolog. Han var jesuittordenens annen ordensgeneral.
Bakgrunn
Han ble født i Castilla i en katolsk familie med jødisk bakgrunn. Fra 1528 studerte han sammen med Alfonso Salmeron ved universitetet i Alcalá og avsluttet dette i 1532 med Magister artium. Deretter dro han med Salméron til Sorbonne i Paris for å studere teologi. Der ble han ble kjent med sin landsmann Ignatius av Loyola.
Prest, teolog
Han var en av de seks menn som sammen med Loyola grunnla Jesu Selskap, som ville hengi seg til misjonsarbeid i Palestina. Denne planen lot seg ikke virkeliggjøre på grunn av de politiske forhold. Dermed mottok Laynez den 24. juni 1537 sammen med Loyola prestevielsen sakrament i Venezia.
Laynez ble professor i skolastisk teologi ved La Sapienza i Roma. Etter at ordenen fikk pavelig godkjenning i 1540, ble Laynez sendt til Tyskland.
Laynez var en pavelig teolog under hver av Tridentinerkonsilets tre perioder. Han var en av pave Paul IIIs teologer under konsilet, og spilte da en særlig viktig rolle. Han var en av de skarpeste debattantene, under anvisninger fra kardinal Marcello Cervini, den senere pave Marcellus II. Han engasjerte seg kraftig for pavens primat, sedvanen å gi nattverden til lekfolket under én skikkelse, og mot åpningen av bønnehus for protestanter.
Jesuittenes leder
Da Loyola døde i 1556 virket Laynez i noen tid som vikar for jesuittordenen. To år etter ble han ordensgeneral. Han styrket ordenens konstitusjoner og utviklet dens arbeid innen utdanning. Ordenen fikk et kraftig oppsving. Pave Pius IV innrømmet etter en tid ordenen retten til å gi akademiske grader. Ved grunnleggelsen av mange nye kollegier gjorde Laínez også ordenens basis vesentlig bredere.
Etter pave Paul IVs død var det flere kardinaler som ville velge Laynez til pave, men han flyktet og gikk i dekning for å avskjære dette.
Gammelgresk
Gammelgresk eller oldgresk er et trinn i det greske språkets historie, og gjelder oftest to perioder i gresk historie: Det arkaiske og det klassiske Hellas. Den antikke perioden i gresk historie inkluderer også den hellenistiske perioden, men språket i denne perioden tilhører et annet trinn, nemlig hellenistisk gresk. For informasjon om det greske språket før oppfinnelsen av det greske alfabetet, se mykensk gresk og urgresk.
Dialekter av gammelgresk
Grekerne skulle med tiden få et felles skriftspråk, som følger av Aleksander den stores erobringer. Ettersom gresk kultur og sivilisasjon oppnådde en betraktelig spredning, oppstod det i denne hellenistiske perioden et lingua franca som vi kjenner som koinégresk. Dette språket er ikke minst kjent fra Det nye testamente.
Lyder og uttale
I antikken ble gammelgresk ble skrevet med de store greske bokstavene, uten bruk av mellomrom.
Riddervold Jensens gate (Tønsberg)
Riddervold Jensens gate (1-3, 2-4, også benevnt R. Jensens gate) er en 100 meter lang gate i Tønsberg, mellom Dietrichs vei og Monrads gate.
Gaten er oppkalt etter Nils Riddervold Jensen (1863–1935), rektor og statsråd.
Gammelgresk
Lange vokaler
[] (ου med gresk skrift) hadde antagelig utviklet seg til [] på 300-tallet.
Konsonanter
Merk: [] var en allofon av []. Den ble brukt før stemte konsonanter, og spesielt i sammensetningen [zd] skrevet som zeta (ζ). [] (ustemt r) ble skrevet som rho med spiritus asper og var sannsynligvis en allofon av [].
Konsonantgrupper
Det er tre hovedgrupper av konsonanter:
Konsonantsammentrekninger
Når verbene bøyes, støter konsonantene ofte sammen. Forskjellige sandhi-regler gjelder.
Aksent
I klassisk gresk benyttet man seg av tre typer aksenter: akutt (´), gravis (`), og cirkumfleks (ˆ), opprinnelig for å angi stigning i tonehøyde (fem toner ved akutt, tre ved gravis, og stigende-synkende tone ved cirkumfleks). En tid innen 400 e.Kr. hadde det forekommet et skifte til trykkbetoning. Selve aksentsystemet kan spores tilbake til Aristofanes fra Bysants rundt omkring 200 f.Kr., den gang med tanke på utlendinger som ville lære seg korrekt uttale. Forøvrig har aksentene en fonemisk funksjon, det vil si at de skiller mellom likt stavede ord som har ulik betydning, men de har i grunnen ikke blitt tatt i bruk i antikke manuskripter, i motsetning til trykte tekster hvor de alltid har forekommet.
Aksentplassering følger visse regler. Greske ord betones på en av de tre siste stavelsene, og stavelsens lengde er ofte avgjørende. Man snakker om lang stavelse dersom den har lang vokal eller diftong, ellers kort. Man kan ikke aksentuere den tredje siste stavelsen dersom den siste er lang. Aksenten settes forøvrig helst så langt foran som mulig i verbets personbøyde former, og beholdes i substantiv og adjektiv vanligvis på samme sted i bøyde former som i nominativ entall, med mindre dette forhindres av lang siste stavelse. Konkrete regler for de tre aksenttyper er som følger:
Augment
Det er to typer augment i gresk; syllabisk og kvantitativt. Det syllabiske augment legges til stammer som begynner på konsonant, og setter simpelthen til prefikset e (stammer som begynner på r legger imidlertid til er). Det kvantitative augment settes til stammer som begynner på vokaler, og medfører en forlengelse av vokalen:
Noen verb får uregelmessig augment; den vanligste varianten er e → ei. Denne uregelmessigheten kan forklares diakronisk ved tapet av s mellom vokalene.
I poesi (episk gresk) utelates av og til augmentet.
Augmentet kan av og til erstatte reduplikasjon; se under.
Qira (Hotan)
Qira eller Chira (kinesisk: 策勒县; pinyin: Cèlè Xiàn; uigursk: چىرا ناھىيىسى / Çira Nahiyisi) er et fylke i prefekturet Hotan i den autonome region Xinjiang i Folkerepublikken.
Gammelgresk
Reduplikasjon
Alle former av perfektum, pluskvamperfektum og futurum perfektum redupliserer verbstammens første stavelse. Det er tre typer reduplikasjon:
Qira (Hotan)
Befolkningen var på 131,555 innbyggere i 1999.
Gammelgresk
Reduplikasjon
Uregelmessig reduplikasjon kan forstås diakront. For eksempel har lambanō (rot lab) perfektumstammen eilēpha (ikke *lelēpha) fordi ordet opprinnelig var slambanō, med perfektum seslēpha, som utviklet seg til eilēpha.
Qira (Hotan)
Kulturminner
Den gamle oasebyen Dandan Uilik (Dandanwulike yizhi, 丹丹乌里克遗址) ble i 2006 oppført på Folkerepublikken Kinas liste over kulturminner. Den ble offer for sanddynene, ble fraflyttet og ble en spøkelsesby.
Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Gammelgresk
Substantiv
Gammelgreske substantiv har tre tall (entall, totall (dualis) og flertall), tre kjønn (maskulinum, femininum og nøytrum) og fem kasus (nominativ, genitiv, dativ, akkusativ og vokativ). De to større bøyningsklassene (deklinasjon)ene er vokal-deklinasjonen og konsonant-deklinasjonen. Vokal-deklinasjonen er delt i alfa-deklinasjonen og omikron-deklinasjonen.
Alfa-deklinasjonen
Alfa-deklinasjonen omfatter stort sett, men ikke utelukkende feminine substantiver. Ord som tilhører denne klassen har stammer som slutter på alfa, enten kort eller lang. Under noen omstendigheter kan alfa bli til eta.
<!--
Kort alfa-stammer finnes ikke blant maskuline substantiv, altså bøyes bare -stammer og -stammer.
-->
Eksempeltekst
Fra Platons Menon:
Μένων
ἔχεις μοι εἰπεῖν, ὦ Σώκρατες, ἆρα διδακτὸν ἡ ἀρετή; ἢ οὐ διδακτὸν ἀλλ' ἀσκητόν; ἢ οὔτε ἀσκητὸν οὔτε μαθητόν, ἀλλὰ φύσει παραγίγνεται τοῖς ἀνθρώποις ἢ ἄλλῳ τινὶ τρόπῳ;
Σωκράτης
ὦ Μένων, πρὸ τοῦ μὲν Θετταλοὶ εὐδόκιμοι ἦσαν ἐν τοῖς Ἕλλησιν καὶ ἐθαυμάζοντο ἐφ' ἱππικῇ τε καὶ πλούτῳ, νῦν δέ, ὡς ἐμοὶ δοκεῖ, καὶ ἐπὶ σοφίᾳ, καὶ οὐχ ἥκιστα οἱ τοῦ σοῦ ἑταίρου Ἀριστίππου πολῖται Λαρισαῖοι. τούτου δὲ ὑμῖν αἴτιός ἐστι Γοργίας· ἀφικόμενος γὰρ εἰς τὴν πόλιν ἐραστὰς ἐπὶ σοφίᾳ εἴληφεν Ἀλευαδῶν τε τοὺς πρώτους, ὧν ὁ σὸς ἐραστής ἐστιν Ἀρίστιππος, καὶ τῶν ἄλλων Θετταλῶν. καὶ δὴ καὶ τοῦτο τὸ ἔθος ὑμᾶς εἴθικεν, ἀφόβως τε καὶ μεγαλοπρεπῶς ἀποκρίνεσθαι ἐάν τίς τι ἔρηται, ὥσπερ εἰκὸς τοὺς εἰδότας, ἅτε καὶ αὐτὸς παρέχων αὑτὸν ἐρωτᾶν τῶν Ἑλλήνων τῷ βουλομένῳ ὅτι ἄν τις βούληται, καὶ οὐδενὶ ὅτῳ οὐκ ἀποκρινόμενος.
Polk County (Florida)
Polk County er et fylke i den amerikanske delstaten Florida. Det ligger i de sentrale delene av staten og det grenser mot Lake County i nord, Orange County i nordøst, Osceola County i øst, Okeechobee County og Highlands County i sørøst, Hardee County i sør, Manatee County i sørvest, Hillsborough County i vest og mot Sumter County og Pasco County i nordvest.
Polk Countys totale areal er 5 206 km² hvorav 351 km² er vann. I 2004 hadde fylket 524 389 innbyggere og administrasjonssenteret ligger i byen Bartow og fylkets største by er Lakeland.
Fylket ble grunnlagt i 1861 som Floridas 39. fylke av land fra Hillborough County og er oppkalt etter USAs ellevte president, James Knox Polk.
Balangir (distrikt)
Balangir (oriya: ବଲାଙ୍ଗୀର ଜିଲା ) er et distrikt i den indiske delstaten Orissa. Det ble opprettet 1. november 1949. Distriktets hovedstad er Balangir.
Demografi
Ved folketellingen i 2011 var det 1,648,574 innbyggere i distriktet, mot 1,337,194 i 2001. Den urbane befolkningen utgjør 11,96 % av befolkningen.
Barn i alderen 0 til 6 år utgjorde 12,55 % i 2011 mot 14,33 % i 2001. Antallet jenter i den alderen per tusen gutter er 951 i 2011 mot 967 i 2001.
Das Judenthum in der Musik
«Das Judenthum in der Musik» (tysk: «Jødedom i musikken») (opprinnelig utgitt under tittelen «Judentum») er et essay av Richard Wagner, som hovedsakelig angriper jøder, blant annet Giacomo Meyerbeer og Felix Mendelssohn. Essayet ble utgitt under et pseudonym i Neue Zeitschrift für Musik (NZM) i Leipzig i september 1850. Den ble gjenutgitt i en langt mer utvidet versjon under Wagners navn i 1869.
Royal Academy of Dramatic Art
Royal Academy of Dramatic Art (RADA) («Det kongelige akademi for dramatisk kunst») i Bloomsbury i London er Englands fremste teaterutdannelse for skuespillere og er blitt klassifisert som en av de fremste teaterskoler i verden. Den ble grunnlagt i 1904 av Herbert Beerbohm Tree.
Colotis
Colotis er en slekt av sommerfugler i gruppen hvitvinger.
Utseende
Middelsstore (vingespenn 28-70 millimeter), bredvingede, lyse sommerfugler. De fleste har hvit til blekgul grunnfarge, men noen har et betydelig innslag av brunt eller svart. Spissen av forvingen er gjerne, men ikke alltid, mer eller mindre rødlig eller oransje. Undersiden er mer spraglete, undersiden av forvingen er gjerne lys med brunlig spiss mens bakvingen gjerne er lysbrun med hvite eller gule flekker.
Levevis
Disse sommerfuglene lever på varme, tørre steder, for eksempel busksavanne. Larvene lever på planter i kapersfamilien (Capparidaceae) og Salvadoraceae.
Utbredelse
De fleste av artene lever i Afrika, men slekten forekommer også i Sørøst-Asia. I Europa finnes den nordafrikanske arten Colotis evagore i det sørligste Spania.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Qira
Qira kan være:
Svovelpredikant
Svovelpredikant er et folkelig begrep på en kristen predikant som forsøker å skremme menigheten til omvendelse og frelse ved å true med evig tortur i helvete. Begrepet oppsto fordi predikantene la særlig stor vekt på at helvete var et sted fullt av ild, svovel og lava. Fenomenet svovelpredikanter har vært utbredt over hele landet, men med hovedtyngde i de sørligste og sørvestlige delene av Norge. Svovelprekener var atskillig vanligere for 100 år siden og tilbake til reformasjonen enn i dag. Den norske kirke tar i dag avstand fra denne typen forkynnelse, men svovelprekener kan stadig høres i mange frikirker.
Svovelpredikanter har vært utbredt også utenfor Norges grenser, lenge før selve begrepet oppsto. Å true med helvetes ild og pinsler ble for alvor vanlig på 1300-tallet, blant annet inspirert av Dantes inferno i Den guddommelige komedien skrevet av Dante Alighieri.
Chira
Chira kan vise til:
Kjosfoss kraftverk
Kjosfoss kraftverk er et vannkraftverk i Flåmsdalen i Aurland kommune i Vestland.
Kraftverket utnytter vannet i Flåmselva og fallet i Kjosfossen. Reinungavatnet er regulert mellom 765 og 763 moh og Seltuftvannet mellom 812 og 808 moh. Rørgaten er 425 meter lang. Nedstrøms ligger Leinafoss kraftverk.
Installert effekt er 3,6 MW fra to aggregat. Midlere årsproduksjon er på 24 GWh.